წაბლისფერი ლივლივა

**წაბლისფერი ლივლივა** () — ამანიტას გვარის სოკო ამანიტასებრთა ოჯახისა.

საჭმელი სოკოა. გავრცელების არეალი მოიცავს ევროპა, აზია, ჩრდილოეთ ამერიკასა და ჩრდილოეთ აფრიკას. იზრდება წიწვოვან და შერეულ ტყეებში, ერთეულებად ან ჯგუფებად, ზაფხულიდან შემოდგომამდე.

სოკო პირველად აღწერა გერმანელმა მიკოლოგმა იაკობ კრისტიან შეფერმა 1774 წელს როგორც *Agaricus fulvus*. ამანიტას გვარში გადატანილი იქნა ელიას მაგნუს ფრისის მიერ 1815 წელს.

**სამეცნიერო სინონიმები**:
*  
* 
* 
* 

## აღწერა 
ქუდის დიამეტრი — 4-8 (10) სმ. გლუვი, ოდნავ ლორწოვანი, ოქროსფერ-ყავისფერი, ხშირად მუქი ლაქებით ცენტრში. ნორჩობაში ზარისებრი ან ამოზნექილი, შემდგომში გაშლილი გამოხატული ბორცვაკით ცენტრში, ზოლიანი კიდეებით. ქუდის ზედაპირზე არსებული საერთო საბურველის ნარჩენები ასაკთან ერთად ქვრება.

კიდეების რბილობი თხელი, ცენტრში უფრო ხორციანი, რბილი, წყალწყალა, მოთეთრო, განსაკუთრებული სუნის გარეშე და სუსტი მოტკბო გემოთი.

ფეხის სიგრძე — 8-14 სმ, სისქეში — 1,5 სმ-მდე, მყიფე, ძირში გამსხვილებული, ზევით შევიწროებული. მოთეთრო ან მოთეთრო-ყავისფერი, გლუვი, იშვიათად წვრილი ქეჩისებრი ქერცლებით, საყელოს გარეშე. ჩამჯდარია პარკისებურ, ნახევრად თავისუფალ თეთრ ან მკრთალწითურ ვოლვაში.

ჰიმენოფორი  — ფირფიტებიანი, ფირფიტები თავისუფალი, ხშირი, თეთრი ან კრემისფერი.

სპორების მტვერი — თეთრი. სპორები — 9-12,5 მკმ, მომრგვალებული, გლუვი. ბაზიდიუმი — გურზისებრი, ოთხსპორიანი, თხელკედლიანი — 45-65×5-15 მკმ, ფირფიტების ტრამა — ბილატერალური, ტრამის ჰიფები — ცილინდრული, დიამეტრი — 2-8 მკმ.

## ეკოლოგია და გავრცელება 
მიკორიზას ქმნის არყთან, ფიჭვთან, ნაძვთან, წიფელთან და მუხასთან. იზრდება წოწვოვან და შერეულ ტყეებში მჟავე ნიადაგზე, ხშირად ნესტიან და დაჭაობებულ ადგილებში, ერთეულებად ან ჯგუფებად. გვხვდება სტეპის ზონაშიც.

ფართოდაა გავრცელებული ევრაზიისა და ჩრდილოეთ ამერიკის ზომიერ სარტყლებში. გავრცელების არეალი აგრეთვე მოიცავს სამხრეთ კავკასიას, ცენტრალურ აზიას, ჩინეთს, იაპონიას, შორეულ აღმოსავლეთსა (პრიმორიეს მხარე, სახალინი, კამჩატკა) და ჩრდილოეთ აფრიკას (ალჟირი, მაროკო).

**სეზონი** — ზაფხულიდან შემოდგომამდე.

## მსგავსი სახეობები 

ფაილი:2009-08-20 Amanita battarrae (Boud.) Bon 54495 crop.jpg|*Amanita battarrae*
ფაილი:2012-11-01 Amanita beckeri Huijsman 280341.jpg|*Amanita beckeri*
ფაილი:Strangulated Amanita.jpg|*Amanita ceciliae*
ფაილი:Amanita crocea G5.JPG|*Amanita crocea*
ფაილი:Amanita flavescens 79405.jpg|*Amanita flavescens*
ფაილი:2008-11-05 Amanita lividopallescens (Secr. ex Gillet) Boud 27978 crop.jpg|*Amanita lividopallescens* 
ფაილი:Amanita mairei.JPG|*Amanita mairei*
ფაილი:Amanita pantherina 01.jpg|*Amanita pantherina*
ფაილი:Amanita umbrinolutea.jpg|*Amanita umbrinolutea*
ფაილი:Amanita submembranacea G4(1).jpg|*Amanita vaginata*

## კვებითი ღირებულება 
საჭმელი სოკოა. ამიტომაც, მოხმარებამდე აუცილებელია მისი თერმულად დამუშავება.

ზოგიერთი სახელმძღვანელო გამოუცდელ მესოკოვეებს ურჩევს, რომ თავი შეიკავონ მისი შეგროვებისაგან, რადგანაც იგი მეტად წააგავს რამდენიმე სახეობის შხამიან სოკოს.

## გალერეა 

ფაილი:Amanita.fulva2.-.lindsey.jpg
ფაილი:Amanita fulva.jpg
ფაილი:Amanita fulva lowpx.jpg
ფაილი:Amanita fulva a1 (1).JPG
ფაილი:2010-09-07-pilze-by-RalfR-05.jpg
ფაილი:Rotbrauner Scheidenstreifling-1.jpg
ფაილი:Amanita fulva (24167378748).jpg
ფაილი:Amanita fulva 1.jpg

## რესურსები ინტერნეტში 
*
*
*

## სქოლიო 
კატეგორია:ამანიტა
კატეგორია:საჭმელი სოკოები